पाइप लाइन लीकेज, व्यर्थ बह रहा पानी
कस्बेके ग्राम पंचायत भवन के सामने नागौर-बासनी मार्ग पर चार-पांच जगह से पाइप लाइन लीकेज हो जाने से पानी व्यर्थ बह रहा है। ग्रामीणों ने बताया कि सड़कों पर पानी बहने से राहगीरों को आने-जाने में परेशानियों का सामना करना पड़ रहा है। जबकि नगीना चौक में पिछले 15 दिनों से पानी की आपूर्ति नहीं हुई है। जलदाय विभाग के कनिष्ठ अभियंता दुर्गाशंकर स्वामी ने बताया कि लीकेज दूर करने का काम गुरुवार से शुरू कर दिया जाएगा। वालमैन से कहकर नगीना चौक में आज ही पानी की सप्लाई शुरू करवा दी जाएगी।
hin_Deva hin_Deva